
Makrogazdasági változók előrejelzése gépi tanulással: Szlovákia esete

Kulcsszavak: gépi tanulás; előrejelzés; makrogazdaságtan
Ebben a tanulmányban több gépi tanulási modellt hasonlítunk össze egy benchmarkkal, hogy előrejelezzük Szlovákia ipari termelését és inflációját a Szlovák Nemzeti Bank átfogó adatbázisa alapján. Tudomásunk szerint ez az első ilyen széles körű vizsgálat egy iparosodott, kis nyitott gazdaságra. Mintánk lefedi a magas (2008-as gazdasági világválság) és a mérsékeltebb bizonytalanságú időszakokat, és gördülő ablakos sémát alkalmazunk a robusztus eredmények érdekében.

Eredményeink rávilágítanak a nonlinearitások fontosságára, amit a publikált lineáris modellek gyakran figyelmen kívül hagynak. A regularizálás is előnyös. Öt előrejelzési horizonton három - három olyan modellt tesztelünk, melyek számolnak a regularizálással és a nonlinearitásokkal.

Makridakis et al. (2018) kritikájára is reagálunk: ők csak igen egyszerű módszereket (pl. alap-SVM, egylépéses döntési fa) vizsgáltak, és úgy találták, hogy az ML-modellek nem teljesítenek jobban. Eredményeink ezt részben megerősítik, hiszen az SVM nálunk is a leggyengébben szerepelt. Ugyanakkor a kifinomultabb módszerek sokkal jobb eredményeket hoznak, rámutatva a megfelelő ML-megközelítés fontosságára.

Az előrejelzések kombinálásában a gépi tanulási eljárások az ipari termelésnél jól működnek, inflációnál kevésbé. Emellett az irányjelzési pontosság azt mutatja, hogy az ML-modellek nemcsak pontosabbak, de gyakrabban meg is jósolják a változások helyes irányát. Ez a szempont eddig nem kapott hangsúlyt a közgazdasági ML-tanulmányokban.

Végül megvizsgáljuk a közös tényezők és a puha indikátorok szerepét is. Bár a közös tényezőkre építő ML-modellek olykor felülmúlják a benchmarkot, a teljes adatbázist kihasználó modellek mégis erősebbek. A puha indikátorokon alapuló ML-modellek pedig különösen jól teljesítenek az irányváltozások előrejelzésében.

Összefoglalva, eredményeink megerősítik a gépi tanulási modellek - elsősorban az Elastic Net és a „Bagged“ modellek - értékét abban, hogy következetesen felülmúlják a benchmarkot Szlovákia kulcsfontosságú makrogazdasági változóinál. Ezért javasoljuk az ML-eszközök szigorú tesztelés utáni bevetését a hivatalos előrejelzések készitésében, és bátorítjuk a makroközgazdászokat, hogy ismerjék fel a regularizálás és a nonlineáris megközelítések kulcsszerepét a még pontosabb előrejelzésekben.
 



